cyanic-selkie/wikianc huggingface dataset:
Φελίπε Μάσα
2010
Έχοντας μείνει εκτός δράσης λόγω του τραυματισμού του, ο Μασα σιγά σιγά επανήλθε σε αγωνιστικούς ρυθμούς. Έχοντας έναν νέο συναθλητή, τον Φερναντο Αλόνσο, και σε συνδυασμό με τις σημαντικές αλλαγές στους κανονισμούς, η χρονιά αναμενόταν δύσκολη. Στον πρώτο αγώνα μετά το ατύχημα, ο Μασα ξεκίνησε και τερμάτισε στη δεύτερη θέση. Στα μέσα της σεζόν, η χρονιά του Μασα χαρακτηρίστηκε από σκαμπανεβάσματα, κυρίως λόγω κάποιων άτυχων περιστατικών. Στο Γερμανικό gp, ανήμερα της συμπλήρωσης ενός χρόνου από το σφοδρό του ατύχημα, ο Μασα είχε το προβάδισμα του αγώνα. Ο Αλονσο, ο οποίος ήταν 31 πόντους μπροστά από τον Μασα, προσπάθησε, ανεπιτυχώς, να περάσει τον Βραζιλιάνο. Ώσπου στον γύρο 49, ο αρχιμηχανικός αγώνα του Μασα, ο Ρομπ Σμεντλει, είπε στον Μασα "OK, so, Fernando (Alonso) is faster than you. Can you confirm you understood that message?". Στον αμέσως επόμενο γύρο, ο Μασα επιβράδυνε μετά την έξοδο της στροφής 6, και έδωσε το προβάδισμα στον Αλονσο. Με τα team order να απαγορεύονται, η Ferrari δέχθηκε πρόστιμο 100.000$. Η σεζόν του Μασα τελείωσε με άλλες δύο παρουσίες στο βάθρο, τερματίζοντας στην έκτη θέση, με 144 βαθμούς.
Σχεδία (περιοδικό δρόμου)
Δρώμενα
Από τις 28 Απριλίου έως και τις 10 Μαΐου 2015 πραγματοποιήθηκε έκθεση φωτογραφίας με ογδόντα συνολικά εικόνες της Αθήνας που ανακάλυψαν και αιχμαλώτισαν με τον φωτογραφικό τους φακό οκτώ πωλητές της σχεδίας στη Στέγη Γραμμάτων και Τεχνών.
Στις 2 Ιουνίου του 2015 η σχεδία διοργάνωσε, σε συνεργασία με την Τεχνόπολη και τον Δήμο Αθηναίων, για τρίτη συνεχόμενη χρονιά μουσική συναυλία στην Τεχνόπολη του Δήμου Αθηναίων στο Γκάζι.
Φελίπε Μάσα
2011
thumb|right|317px|Ο Μάσα ενώ οδηγεί τη Ferrari του στην 1η περίοδο Ελεύθερων Δοκιμαστικών του Μαλαισιανού Γκραν Πρι του [[Παγκόσμιο πρωτάθλημα Φόρμουλα 1 (2011)|2011]] thumb|right|317px|Ο Μάσα στο Καναδικό Γκραν Πρι του 2011 thumb|right|317px|Ο Μάσα ενώ οδηγεί στο Ιταλικό Γκραν Πρι του 2011 Το 2011 ήταν μια άσχημη χρόνια για τον Μασα. Η μέτρια απόδοση του, σε συνδυασμό με τις δυσκολίες που αντιμετώπιζε με τα ελαστικά του νέου προμηθευτή της f1, της Pirelli, καθώς και οι συγκρούσεις με τον Λιούις Χάμιλτον, καθόρισαν σε μεγάλο βαθμό τις εμφανίσεις του. Η χρονιά ξεκίνησε με κάποια μέτρια αποτελέσματα, σαν αποτέλεσμα και του κακού μονοθέσιου της Ferrari. Στο grand prix του Μονακό, ο Μάσα συγκρούστηκε με τον Λιούις Χάμιλτον. Ο Χάμιλτον, στην προσπάθεια του να περάσει τον Μάσα στη στροφή του Λέοντα, χτύπησε στο πλάι τον Βραζιλιάνο. Οι δύο τους συνέχισαν τις μικροεπαφές, μέχρι ο Μάσα να χάσει τον έλεγχο του μονοθέσιου, στην έξοδο του τούνελ. Οι αγωνοδίκες τιμώρησαν τον Χάμιλτον με ποινή διέλευσης από τα πιτ. Όσο πέρναγαν οι αγώνες και η Ferrari βελτιωνόταν, οι επιδόσεις του Μάσα βελτιώνονταν επίσης. Οι αγώνες της Σιγκαπούρης και της Ινδίας ήταν δύο αγώνες όπου ήρθε σε επαφή με τον Λιούις Χάμιλτον. Στη Σιγκαπούρη, ο Χάμιλτον χτύπησε από πίσω τον Μάσα, προκαλώντας κλατάρισμα στον Μάσα, και σπασμένη εμπρός πτέρυγα στον ίδιο. Οι κριτές επέβαλαν στον Χάμιλτον για αυτή του την πράξη, ποινή διέλευσης από τα πιτ. Μετά το τέλος του αγώνα, στις συνεντεύξεις με τους δημοσιογράφους, ο Μάσα πλησίασε τον Χάμιλτον και του είπε ειρωνικά "good job bro, good job", χωρίς όμως να επεκταθούν περαιτέρω. Στην Ινδία, οι δύο τους συγκρούστηκαν ξανά. Αυτή τη φορά, οι κριτές έκριναν υπαίτιο τον Βραζιλιάνο και του έδωσαν ποινή διέλευσης από τα πιτ. Στον τελευταίο αγώνα της χρονιάς, στη Βραζιλία, ο Μάσα γιόρτασε τη συμπλήρωση 100 αγώνων με τη Ferrari, ενώ παράλληλα έληξε και την κόντρα του με τον Χάμιλτον.
Σχεδία (περιοδικό δρόμου)
Περιηγήσεις
Από το Σεπτέμβριο του 2014 η σχεδία ξεκίνησε την κοινωνική πρωτοβουλία "Αόρατες Διαδρομές", στα πρότυπα αντίστοιχων περιηγήσεων που διοργανώνονται από περιοδικά δρόμου του εξωτερικού (Αμβούργο, Ζυρίχη, Βασιλεία κ.α.). Οι οδηγοί των περιηγήσεων είναι νυν και πρώην άστεγοι και μέσω της βιωματικής αφήγησης γίνεται η σύνδεση της διαδρομής με τη ζωή στο δρόμο. Στόχος της πρωτοβουλίας είναι η ενεργοποίηση του οδηγού και η ευαισθητοποίηση του κοινού μέσα από τις μαρτυρίες των οδηγών και τη γνωριμία τους με μια άλλη οπτική της πόλης και των ανθρώπων της. Οι περιηγήσεις ξεκινούν από τα γραφεία του περιοδικού στο Μεταξουργείο και η διαδρομή περιλαμβάνει κοινωνικές δομές όπως ξενώνες αστέγων, κέντρα απεξάρτησης, κέντρα ημέρας, συσσίτια κ.α.
Φελίπε Μάσα
2012
Το πιο ανταγωνιστικό πρωτάθλημα των τελευταίων χρόνων δεν ξεκίνησε καλά για τον Μάσα. Το μονοθέσιο της Ferrari ήταν, ξανά, μέτριο και ο Μάσα δυσκολεύτηκε παρά πολύ στους πρώτους πέντε αγώνες. Στην πρεμιέρα του πρωταθλήματος, στην Αυστραλία, συγκρούστηκε με τον συμπατριώτη του, τον Μπρουνο Σεννα και εγκατέλειψε. Στη Μαλαισία, δεν μπόρεσε να εκμεταλλευτεί τις μεταβαλλόμενες καιρικές συνθήκες και τερμάτισε εκτός της βαθμολογούμενης δεκάδας, ενώ ο teammate του κατάφερε να νικήσει τον αγώνα. Οι πρώτοι βαθμοί της χρονιάς ήρθαν με την ένατη θέση στο Μπαχρέιν. Ακολούθησε μια καλή εμφάνιση στο Μονακό, ενώ στη συνέχεια, στην Αγγλία, τερμάτισε στην τέταρτη θέση. Η διακοπή του πρωταθλήματος βρήκε τον Μάσα στην 14η θέση στη βαθμολογία, ενώ η θέση του στη Ferrari ήταν επισφαλής. Μετά το καλοκαιρινό διάλειμμα, ο Μάσα ανέβασε την απόδοσή του, με αποκορύφωμα τη δεύτερη θέση στον αγώνα της Σουζουκα. Ήταν το πρώτο βάθρο του Μάσα μετά την Κορεα, το 2010. Η Ferrari και ο Μάσα ανανέωσαν το συμβόλαιο μέχρι και το 2013. Στους τελευταίους αγώνες, ο Μάσα ήταν διαρκώς γρήγορος, και στις περισσότερες περιπτώσεις ταχύτερος από τον Αλόνσο, ο οποίος διεκδικούσε το πρωτάθλημα. Τελείωσε τη σεζόν με παρουσία στο βάθρο, στο Ίντερλαγκος, μπροστά στους συμπατριώτες του.
Σχεδία (περιοδικό δρόμου)
Σημειώσεις
<references group="σημ." />
Βίντεο
Κατηγορία:Ελληνικά περιοδικά Κατηγορία:Περιοδικά ποικίλης ύλης Κατηγορία:Περιοδικά δρόμου
Φελίπε Μάσα
2014
Η νέα σεζόν είδε τις πιο ριζοσπαστικές αλλαγές στους κανονισμούς των τελευταίων χρόνων. Η Φόρμουλα Ένα μπήκε στην υβριδική εποχή. Οι 2,4 V8 κινητήρες αντικαταστάθηκαν από τους 1,6 V6 turbo κινητήρες. Σε αυτή τη νέα εποχή, ο κινητήρας αποτελεί το πιο σημαντικό, αλλά συνάμα και σύνθετο τμήμα του μονοθέσιου. Η Γουίλιαμς, η οποία είχε τερματίσει στην 9η θέση το 2013, αποφάσισε να μεταβεί σε κινητήρες Mercedes, από τους κινητήρες Renault που είχε τα προηγούμενα χρόνια. Ήδη από τα πρώτα χειμερινά τεστ, η Γουίλιαμς φαινόταν ιδιαίτερα δυνατή. Οι πρώτοι αγώνες του Μάσα με τη Γουίλιαμς χαρακτηρίστηκαν από ιδιαίτερες ατυχίες. Στην Αυστραλία, ο Καμουι Κομπαγιασι έπεσε πάνω του έχοντας χαλασμένα φρένα. Στη Μαλαισία, η Γουίλιαμς ζήτησε από τον Μάσα να αφήσει τον teammate του, τον Μποτας να περάσει. Ο Μάσα όμως, δεν υπάκουσε στην εντολή, και έμεινε μπροστά από τον Μποτας. Στην Κίνα, ο Μάσα έκανε μια δυνατή εκκίνηση, όμως ένα καταστροφικό πιτ στοπ από τη Γουίλιαμς κατέστρεψε τον αγώνα του. Στο Μπαχρέιν, ο Μάσα έκανε μια φανταστική εκκίνηση, αφού μέσα σε 400 μέτρα πήγε από την 7η στην 3η θέση. Η φθορά των ελαστικών ήταν μεγαλύτερη από το αναμενόμενο, και τα 2 μονοθέσια της Γουίλιαμς έκαναν ένα παραπάνω πιτ στοπ, με τον Μάσα να τερματίζει στην έβδομη θέση. Μετά από 2 μέτριους αγώνες σε Ισπανία και Μονακό, η Γουίλιαμς έδειξε ιδιαίτερα γρήγορη στον Καναδά. Ο Μάσα ξεκίνησε στην πέμπτη θέση. Στο πρώτο πιτ στοπ η Γουίλιαμς καθυστέρησε, κοστίζοντας πολύτιμο χρόνο στον Μάσα. Ο Μάσα προσπάθησε να ακολουθήσει μια στρατηγική ενός πιτ στοπ, όμως δεν πέτυχε. Με τις 2 Mercedes να αντιμετωπίζουν πρόβλημα με τη μονάδα ισχύος, η υπόθεση νίκη ήταν ανοικτή. Οι Ροσμπεργκ, Περεζ, Ρικκιαρντο, Φέτελ, αποτελούσαν τους πρώτους, με τη διαφορά του πρώτου με τον τέταρτο να είναι 2 δευτερόλεπτα. Το τελευταίο πιτ του Μάσα τον έβγαλε πίσω από τους Χουλκενμπεργκ, Μποτας, κάτι που του στέρησε χρόνο. Στον τελευταίο γύρο, και ενώ επιχείρησε προσπέρασμα, συγκρούστηκε σφοδρά με τον Σερτζιο Περεζ. Ο Περεζ άλλαξε γραμμή απότομα προς τα αριστερά, την ώρα που ο Μάσα έκανε κίνηση για προσπέρασμα. Οι κριτές έδωσαν ποινή 5 θέσεων στον Περεζ για αυτή του την κίνηση. Μετά από έντεκα χρόνια, η δράση επέστρεψε στην Αυστρία. Η Γουίλιαμς εμφανίστηκε πολύ δυνατή. Στις δοκιμές, ο Μάσα κατάφερε να πάρει την πρώτη του pole position μετά από 6 χρόνια, και τη Βραζιλία του 2008. Στον αγώνα, τερμάτισε στην τέταρτη θέση. Οι 2 επόμενοι αγώνες του Μάσα καταστράφηκαν από ατυχή περιστατικά. Στην Αγγλία, φρέναρε απότομα για να αποφύγει την κατεστραμμένη Φερράρι του Κίμι Ράικονεν, ενώ στη Γερμανία, ο Δανός Κεβιν Μαγκνουσεν τον ανέτρεψε στην πρώτη στροφή. Στη Μονζα, ο Μάσα κατέκτησε το πρώτο του βάθρο με τη Γουίλιαμς, μπροστά στους Τιφοζι, οι οποίοι τον αποθέωσαν. Το δεύτερο μισό βρήκε τον Μάσα πιο δυνατό, και τυχερό, και κατάφερε να ανέβει δύο φορές ακόμη στο βάθρο, στην πατρίδα του τη Βραζιλία, και το Άμπου Ντάμπι.
2015
Έχοντας τελειώσει το 2014 ως δεύτερη δύναμη, πίσω από τη Μερσεντες, το 2015 η Γουίλιαμς είχε να αντιμετωπίσει τη Φερραρι, η οποία επανέκαμψε μετά από ένα δύσκολο 2014. Η χρονιά ξεκίνησε δυνατά για τον Μάσα, με μια τέταρτη, μια έκτη, μια πέμπτη θέση σε Αυστραλία, Μαλαισία, Κίνα αντίστοιχα. Στο Μπαχρέιν, αντιμετώπισε τεχνικό πρόβλημα στον γύρο προθέρμανσης, κάτι που περιόρισε τον αγώνα του. Μετά από κάποια μέτρια αποτελέσματα σε Ισπανία και Μονακό, στον Καναδά ο Μάσα αντιμετώπισε προβλημα στις δοκιμές, περιορίζοντας τον στην 16η θέση. Στον αγώνα κατάφερε να ανέβει έως την έκτη θέση. Στην Αυστρία πήρε το πρώτο βάθρο της χρονιάς, ενώ στην Αγγλία, οδηγούσε τον αγώνα για 20 γύρους. Τελικά τερμάτισε στην τέταρτη θέση. Στην Ουγγαρία, στον πρώτο αγώνα μετά τον θάνατο του Ζουλς Μπιανκι, ο Μάσα τερμάτισε εκτός βαθμών. Μετά από μια έκτη θέση στο Σπα, ο Μάσα πήρε το δεύτερο και τελευταίο βάθρο της χρονιάς στη Μονζα. Στους 2 επόμενους αγώνες τερμάτισε εκτός βαθμών, λόγω συγκρούσεων, ενώ στη Ρωσία, παρά τις καταστροφικές δοκιμές, τερμάτισε στην τέταρτη θέση. Η χρονιά τελείωσε με κάποια μέτρια αποτελέσματα, ενώ στον αγώνα της πατρίδας του αποκλείστηκε από τα αποτελέσματα, επειδή η πίεση στο πίσω αριστερά ελαστικό ήταν υψηλότερη από το όριο.
2016
Η Γουίλιαμς, στην αρχή της χρονιάς, αντιμετώπισε ανταγωνισμό από τις Φορς Ίντια, Τόρο Ρόσο, και τη νεοφερμένη Χαας. Ο Μάσα ξεκίνησε δυνατά, με μια πέμπτη θέση στην Αυστραλία. Στο Μπαχρέιν, παρά την πολύ καλή εκκίνηση, τερμάτισε στην όγδοη θέση. Στην Κίνα, έκανε έναν πολύ δυνατό αγώνα, τερματίζοντας στην έκτη θέση, κρατώντας μάλιστα πίσω του τη Μερσεντες του Λιούις Χάμιλτον. Στους επόμενους 3 αγώνες συνέχισε να τερματίζει στη βαθμολογούμενη δεκάδα, ενώ στον Καναδά στάθηκε άτυχος, αφού εγκατέλειψε λόγω υπερθέρμανσης στον κινητήρα, την ώρα που ο teammate του τερμάτισε στο βάθρο. Στον πρώτο αγώνα στο Αζερμπαϊτζάν ο Μάσα αντιμετώπισε δυσκολίες με τα ελαστικά και έτσι τερμάτισε στη δέκατη θέση.
Την 1η Σεπτεμβρίου του 2016 ο Μάσα σε συνέντευξη τύπου που διεξήγαγε ο ίδιος, ανακοίνωσε πως μόλις λήξει και το φετινό πρωτάθλημα, θα αποχωρήσει οριστικά από τη Φόρμουλα 1. Ο λόγος για τον οποίο ο Μάσα αποφάσισε να κάνει τη συγκεκριμένη ανακοίνωση στη Μόντσα της Ιταλίας είναι πως δέκα χρόνια νωρίτερα σ' εκείνη την πίστα είχε κάνει ακριβώς το ίδιο κι ο μέντοράς του Μίχαελ Σουμάχερ.
Στο Γκραν Πρι Βραζιλίας το οποίο διεξήχθη υπό βροχή, ο Μάσα στον 49ο γύρο είχε ένα ατύχημα στη στροφή 15, με αποτέλεσμα να εγκαταλείψει, χωρίς ευτυχώς ο ίδιος να υποστεί έστω και τον ελάχιστο τραυματισμό. Μόλις βγήκε απ' το μονοθέσιό του κι κατευθύνθηκε προς τα πιτς έχοντας στην πλάτη του τη σημαία της Βραζιλίας, ο κόσμος καθώς και οι μηχανικοί της Mercedes και της Ferrari άρχισαν να τον χειροκροτούν και να τον αποθεώνουν. Τελευταίοι τον έσφιξαν στην αγκαλιά τους η σύζυγός του κι ο επτάχρονος γιος του Φελιπίνιο.
Στις 19 Δεκεμβρίου 2016, ο Μάσα υπέγραψε το συμβόλαιο της παραμονής του στη Williams και για το 2017 επειδή η επικεφαλής της ομάδας Κλερ Γουίλιαμς ανακοίνωσε πως θα επέτρεπαν στο Φινλανδό οδηγό της ομάδας Βαλτέρι Μπότας να φύγει και να πάει στη Mercedes για να καλύψει το κενό το οποίο άφησε ο Νίκο Ρόσμπεργκ ο οποίος αποφάσισε ν' αποσυρθεί.
2017
Η χρονιά ξεκίνησε καλά για τον Μάσα, με δυο δυνατούς αγώνες σε Αυστραλία και Μπαχρέιν. Η συνέχεια της σεζόν του δεν ήταν η ιδανική, αού πολλά ατυχή περιστατικά του στέρησαν σημαντικούς βαθμούς. Στον Καναδά, τέθηκε εκτός αγώνα από τον πρώτο γύρο, αφού ο Κάρλος Σάινθ Jr έπεσε πάνω του. Στο Μπακου, ο Μάσα έκανε εκπληκτικός αγώνα. Παρά το γεγονός πως ξεκίνησε ένατος, κατάφερε και ανέβηκε έως την τρίτη θέση. Ένα πρόβλημα όμως στο πίσω αμορτισέρ (rear damber) τον ανάγκασε να εγκαταλείψει. Όπως εξελίχθηκε ο αγώνας, ο Μάσα θα βρισκόταν στην καλύτερη θέση για να κερδίσει τον αγώνα.
Το Σάββατο 4 Νοεμβρίου, ο Μάσα ανακοίνωσε στα μέσα κοινωνικής δικτύωσης, πως μετά το τέλος του Πρωταθλήματος θα αποσυρθεί οριστικά απ' τη Φόρμουλα 1. Παρά το γεγονός πως ο Βραζιλιάνος είχε εκφράσει την επιθυμία να συνεχίσει να τρέχει στη Φόρμουλα 1, η Williams Martini Racing αναζήτησε άλλες εναλλακτικές και ο Μάσα αποφάσισε να αποσυρθεί για δεύτερη και οριστική φορά.
Ο Μάσα στο Γκραν Πρι της Βραζιλίας στις 12 Νοεμβρίου τερμάτισε στην έβδομη θέση, καταφέρνοντας να αντέξει την ασφυκτική πίεση του Φερνάντο Αλόνσο. Μετά το τέλος του αγώνα, ανέβηκε στο βάθρο των νικητών, όπου γνώρισε την αποθέωση από τους συμπατριώτες του. Στον τελευταίο αγώνα της καριέρας του, ο Μάσα τερμάτισε στη δέκατη θέση.
Αποτελέσματα στη Formula 1
† Ο οδηγός δεν ολοκλήρωσε τον αγώνα, αλλά κατατάχθηκε, αφού είχε συμπληρώσει το 90% του αγώνα.
Παραπομπές
Κατηγορία:Βραζιλιάνοι οδηγοί Φόρμουλα 1 Κατηγορία:Οδηγοί Φόρμουλα Ε
Haiku (αποσαφήνιση)
Με την λέξη Haiku μπορεί να αναφέρονται:
Στην πληροφορική
Κατηγορία:Αποσαφηνίσεις ονομάτων
Στίβος
Ο στίβος ή κλασικός αθλητισμός περιλαμβάνει αγωνίσματα που χωρίζονται σε τρεις μεγάλες κατηγορίες, τα δρομικά, τα αλτικά και τις ρίψεις. Τα αγωνίσματα του στίβου είναι γνωστά και σαν κλασικός αθλητισμός, καθώς τα περισσότερα έχουν ρίζες σε ανάλογα αθλήματα που διοργανώνονταν στην κλασική αρχαιότητα. Είναι δηλαδή φυσικές κινήσεις όπως το τρέξιμο, το άλμα και η ρίψη, οι οποίες μπορούν να διεξαχθούν και στη φύση χωρίς υλικοτεχνική υποδομή. ΑΓΥΜΝΑΣΤΟΣ Ο ΓΙΑΝΝΗΣ
Ιστορική αναδρομή
Οι πρώτες ενδείξεις αθλητικών δραστηριοτήτων αντίστοιχου αντικειμένου χρονολογούνται από το 3500 π.Χ. στην Αίγυπτο με ανάγλυφα να απεικονίζουν άνδρες να τρέχουν και να πηδούν. Στην Ιρλανδία τον ένατο αιώνα π.Χ. οι Αγώνες Tailtean περιλάμβαναν συγκεκριμένα μια δοκιμή άλματος εις ύψος και μια άλλη για τη ρίψη του roth cleas, ένα είδος σφυριού που αποτελείται από έναν άξονα άρματος στο άκρο του οποίου ήταν στερεωμένος ένας τροχός. Στην Ελλάδα, την ίδια περίοδο, οι αθλητικές εκδηλώσεις πήραν θρησκευτικό χαρακτήρα. Θεωρείται ότι προήλθαν από ταφικούς αγώνες: στην Ιλιάδα περιγράφονται πεζοδρομίες και  αρματοδρομίες, δισκοβολία και ακοντισμός που οργανώθηκαν κατά την κηδεία του Πάτροκλου κάτω από τα τείχη της Τροίας. Οι πρώτοι γνωστοί αθλητικοί αγώνες διοργανώθηκαν στην Ήλιδα της Πελοποννήσου από τον βασιλιά Ίφιτο.
Τα αγωνίσματα του κλασικού αθλητισμού ήταν αυτά που κυριαρχούσαν στην αρχαία εποχή και ιδιαίτερα στους πανελλήνιους αγώνες. Οι πρώτοι Ολυμπιακοί Αγώνες διεξήχθησαν για πρώτη φορά το 776 π.Χ. στην Ολυμπία και διήρκησαν για 11 αιώνες έως 393 μ.Χ. Η καθιέρωση του όρου κλασικός αθλητισμός προέρχεται από την αρχαία ελληνική λέξη ἀθλητής («μαχητής σε δημόσιους αγώνες») από το ἆθλον (άθλος, «βραβείο») ή το ἆθλος («διαγωνισμός»). Αρχικά, ο όρος περιέγραφε γενικά τους αθλητικούς αγώνες – δηλαδή αγώνες βασισμένους κυρίως σε ανθρώπινα σωματικά κατορθώματα.
thumb|Αφετήρες εκκίνησης δρόμων ταχύτητα από το στάδιο της Αρχαίας Ολυμπίας
Ο οργανωμένος στίβος μπαίνει σε μία μακρά ύφεση με το τέλος των Ολυμπιακών Αγώνων. Ωστόσο, από παιχνίδια μέχρι και αθλητικά έθιμα, οι διάφοροι λαοί των Βρετανικών Νήσων, Σκωτσέζοι, Ιρλανδοί, Κέλτες, Άγγλοι, διατηρούν την παράδοση της σωματικής άσκησης. Τον 18ο αιώνα τα γεγονότα με οικονομικά διακυβεύματα πολλαπλασιάστηκαν, συχνά προκύπτοντας από στοιχήματα που έθεταν «επαγγελματίες», ακόμη και από εργαζόμενους που χρησιμοποιούσαν τη διαδικασία του τρεξίματος. Έτσι καταγράφονται οι πρώτες παραστάσεις της σύγχρονης αθλητικής εποχής. Το 1740, ο Βρετανός Τόμας Καρλάιλ διένυσε 17,3 χλμ. σε μία ώρα. Το 1763, ο συμπατριώτης του Τζον Χέιγκ διένυσε 100 μίλια (160 χλμ.) με τα πόδια σε 23 ώρες και 15 λεπτά. Το 1787, ο Ουόλπολ κάλυψε ένα μίλι (1.609,35 μέτρα) σε 4 λεπτά και 30 δευτερόλεπτα.
Οι Ολυμπιακοί Αγώνες του Κότσγουολντ, ένα αθλητικό γεγονός που εμφανίστηκε στην Αγγλία του 17ου αιώνα, περιλάμβανε μορφή αντίστοιχη του στίβου με το αγώνισμα της ρίψης βαριοπούλας. Ετήσια από το 1796 έως το 1798, η L'Olympiade de la République διεξαγόταν στην επαναστατική Γαλλία και είναι ο πρώιμος πρόδρομος των σύγχρονων Ολυμπιακών Αγώνων. Η κορυφαία διοργάνωση αυτού του διαγωνισμού ήταν μια διοργάνωση τρεξίματος, αλλά παρουσιάστηκαν επίσης διάφορα αρχαία ελληνικά αθλήματα. Η ολυμπιάδα αυτή του 1796 σηματοδότησε την εισαγωγή του μετρικού συστήματος στο άθλημα. Τον 19ο αιώνα, ο όρος στίβος απέκτησε έναν πιο στενό ορισμό στην Ευρώπη και έφτασε να περιγράψει αθλήματα που περιλαμβάνουν αγωνιστικό τρέξιμο, τα άλματα και τις ρίψεις.
Τεχνικά χαρακτηριστικά
Η IAAF (μετέπειτα (World Athletics), το διοικητικό όργανο του αθλήματος, ορίζει τον κλασικό αθλητισμό σε έξι κλάδους: στίβο, τρέξιμο δρόμου, αγωνιστικό περπάτημα, τρέξιμο cross country, ορεινό τρέξιμο και τρέξιμο μονοπατιού. Το ορεινό τρέξιμο προστέθηκε το 2003 και το τρέξιμο μονοπατιών προστέθηκε το 2015. Όλες οι μορφές του στίβου είναι ατομικά αθλήματα με εξαίρεση τις σκυταλοδρομίες. Ωστόσο, οι επιδόσεις των αθλητών συχνά συγκρίνονται ανά χώρα σε διεθνή πρωταθλήματα και, στην περίπτωση αγώνων cross country και δρόμου, οι θέσεις τερματισμού ή οι χρόνοι των κορυφαίων αθλητών μιας ομάδας μπορούν να συνδυαστούν για να ανακηρύξουν μια ομάδα νικήτρια. Ορισμένες περαιτέρω μορφές αγωνιστικού τρεξίματος υπάρχουν εκτός της δικαιοδοσίας της World Athletics.
Τα αγωνίσματα του στίβου διεξάγονται σε στάδιο που έχει συνολικό μήκος μεγαλύτερο των 440 γυάρδων ή 402,34 μέτρων τουλάχιστον. Η διαμόρφωσή του περιλαμβάνει, κατ΄ έναντι μεταξύ τους, δύο ευθύγραμμα τμήματα και δύο καμπύλα καλούμενα «πέταλα» ή βιράζ. Αυτός χωρίζεται σε 6–8 διαδρόμους (κουλουάρ), που σημαίνονται με λευκές διαγραμμίσεις, πλάτους έκαστος 1,22 μ. – 1,25 μ. Στη σύγχρονη εποχή, ο στίβος φέρει επίστρωση από ειδικό βιομηχανικό ελαστομερές κεραμόχρωμο υλικό (τάπητα).
Σύντομη περιγραφή των αγωνισμάτων
Οι αγώνες στίβου εμφανίστηκαν προς τα τέλη του 19ου αιώνα και συνήθως πραγματοποιούνταν μεταξύ αθλητών που αντιπροσώπευαν εκπαιδευτικά ιδρύματα, στρατιωτικούς οργανισμούς και αθλητικούς συλλόγους. Οι συμμετέχοντες αθλητές μπορούν να αγωνιστούν σε ένα ή περισσότερα αγωνίσματα, ανάλογα με τις ειδικότητες τους. Άνδρες και γυναίκες αγωνίζονται χωριστά. Ο στίβος διατίθεται τόσο σε εσωτερικούς όσο και σε εξωτερικούς χώρους, με τους περισσότερους αγώνες εσωτερικού χώρου να πραγματοποιούνται το χειμώνα, ενώ οι διοργανώσεις σε εξωτερικούς χώρους διεξάγονται κυρίως το καλοκαίρι. Το άθλημα ορίζεται από τον τόπο διεξαγωγής των αγώνων – το στάδιο του στίβου.
Στην πίστα του σταδίου διεξάγονται αγωνίσματα τρεξίματος που εμπίπτουν σε τρεις κατηγορίες: δρόμοι ταχύτητας, δρόμοι μεσαίων αποστάσεων και δρόμοι μεγάλων αποστάσεων. Οι αγώνες σκυταλοδρομίας περιλαμβάνουν ομάδες που αποτελούνται από τέσσερις δρομείς η καθεμία, οι οποίοι πρέπει να δώσουν μία σκυτάλη στον συναθλητή τους μετά από μια καθορισμένη απόσταση με στόχο να είναι η πρώτη ομάδα που θα τερματίσει. Τα αγωνίσματα με εμπόδια και το στιπλ είναι μια παραλλαγή του θέματος του τρεξίματος, καθώς οι αθλητές πρέπει να ξεπερνούν τα εμπόδια στην πίστα κατά τη διάρκεια του αγώνα. Τα μη δρομικά αγωνίσματα ορίζονται σε δύο τύπους - αγώνες αλμάτων και ρίψεων. Στις ρίψεις οι αθλητές συναγωνίζοται από το πόσο μακριά ρίχνουν ένα εργαλείο, με τα αγωνίσματα να είναι η σφαιροβολία, η δισκοβολία, ο ακοντισμός και η σφυροβολία. Υπάρχουν τέσσερα αγωνίσματα άλματος: το άλμα εις μήκος και το τριπλούν είναι αγώνες που μετρούν την οριζόντια απόσταση που μπορεί να πηδήξει ένας αθλητής, ενώ το άλμα εις ύψος και το άλμα επί κοντώ αποφασίζονται ανάλογα με το ύψος που έχει επιτευχθεί. Τα συνδυασμένα αγωνίσματα, τα οποία περιλαμβάνουν το δέκαθλο (άνδρες) και το έπταθλο (συνήθως αγωνίζονται από γυναίκες), είναι αγώνες όπου οι αθλητές διαγωνίζονται σε ένα αριθμό διαφορετικών αγωνισμάτων, με κάθε επίδοση να καταλήγει σε μία τελική βαθμολογία.
Στο πρόγραμμα των σύγχρονων Ολυμπιακών Αγώνων περιλαμβάνονται 46 αγωνίσματα, 24 από τα οποία είναι ανδρών και 22 γυναικών. Τα αγωνίσματα είναι τα ακόλουθα.
Στα αγωνίσματα δρόμων οι αθλητές αφού πάρουν τη θέση εκκίνησης με την εντολή "λάβετε θέσεις", "έτοιμοι" ξεκινούν με τον ήχο από τον πυροβολισμό του αφέτη. Στο δρόμο ταχύτητας των 60 μέτρων (κλειστός στίβος) των 100 μέτρων, 200 μέτρων και 400 μέτρων, οι δρομείς τρέχουν στους διαδρόμους τους. Στο δρόμο των 800 μέτρων, έως τα πρώτα 100 μέτρα οι δρομείς τρέχουν ο κάθε ένας στο διάδρομό του. Αμέσως μετά συγκλείνουν στον πρώτο διάδρομο. Στον δρόμο των 1.500 μέτρων, 5.000 μέτρων και 10.000 μέτρων οι δρομείς συγκλείνουν στον πρώτο διάδρομο το συντομότερο δυνατό. Στα άλματα του ύψους και του επί κοντώ (κάθετα άλματα) οι αθλητές δικαιούνται τρεις προσπάθειες σε κάθε ανέβασμα του πήχη. Ο αθλητής που θα περάσει το μεγαλύτερο ύψος είναι ο νικητής του αγωνίσματος. Σε περίπτωση που δύο ή περισσότεροι άλτες κάνουν την ίδια επίδοση νικητής είναι αυτός που έχει πετύχει την κοινή επίδοση με τις λιγότερες προσπάθειες, ενώ αν και οι δύο την πέτυχαν με τις ίδιες αριθμητικά προσπάθειες, τότε μετράει ο αριθμός των προσπαθειών της δεύτερης καλύτερης επίδοσης. Λαμβάνονται υπόψη και οι προσπάθειες σε χαμηλότερα ύψη. Δηλαδή ο Α αθλητής έχει περάσει με την πρώτη τα 2,34 μέτρα, το 2,36 και το 2,38 ο αθλητής Β έχει περάσει με την πρώτη το 2,34, με την δεύτερη το 2,36 και με την πρώτη το 2,38, νικητής είναι ο αθλητής Α. Στο μήκος και στο τριπλούν (οριζόντια άλματα) οι αθλητές κάνουν τρεις προσπάθειες και συνεχίζουν οι οκτώ καλύτεροι με άλλες τρεις προσπάθειες. Νικητής είναι ο αθλητής που θα πραγματοποιήσεις το μεγαλύτερο άλμα.
Στις ρίψεις οι αθλητές πραγματοποιούν αρχικά τρεις ρίψεις και οι οκτώ πρώτοι συνεχίζουν σε άλλες τρεις (συνολικά έξι προσπάθειες). Νικητής αναδεικνύεται αυτός που θα πραγματοποιήσει τη καλύτερη βολή.
Εξωτερικοί σύνδεσμοι
*
VLT
Το VLT μπορεί να αναφέρεται σε:
Νίκος Τριανταφυλλίδης
Ο Νίκος Τριανταφυλλίδης (1966-2016) ήταν Έλληνας καλλιτέχνης, σκηνοθέτης και παραγωγός ταινιών.
Βιογραφία
Γεννήθηκε στο Σικάγο των Ηνωμένων Πολιτειών στις 9 Σεπτεμβρίου 1966, γιος του σατιρικού καλλιτέχνη Βασίλη Τριανταφυλλίδη (Χάρρυ Κλυνν) και της Χαρίκλειας Μακρή, που ήταν χορεύτρια.
Η πρώτη μικρού μήκους ταινία ήταν το μικρού μήκους ντοκιμαντέρ Momus: Amongst Women Only, που γυρίστηκε στα πλαίσια της πρακτικής του στο τρίτο τρίμηνο των σπουδών του στο Λονδίνο. Η πτυχιακή του ταινία Dogs Licking My Heart («Τα σκυλιά γλείφουν την καρδιά μου») με τον τζαζίστα Μπλέιν Ρέινινγκερ και τον Παναγιώτη Θανασούλη κέρδισε το Πρώτο Βραβείο Μυθοπλασίας στο 7ο Φεστιβάλ Ελληνικών Ταινιών Μικρού Μήκους Δράμας το 1993. Η ταινία προβλήθηκε και σε διεθνή φεστιβάλ.
Την ίδια χρονιά, το 1993, σκηνοθέτησε σε ασπρόμαυρο super 8 mm φιλμ το video clip για το κομμάτι «Δεν χωράς πουθενά» του συγκροτήματος Τρύπες. Ακόμη σκηνοθέτησε και ένα μικρού μήκους σουβενίρ από την συναυλία των Τρυπών στο club Marquee του Λονδίνου.
Το 1995 ολοκλήρωσε την πρώτη μεγάλου μήκους ταινία του Ράδιο Μόσχα με τους Σβετλάνα Πανκράτοβα, Χάρρυ Κλυνν, Blaine L. Reininger, Kώστα Γκουσγκούνη, Απόστολο Σουγκλάκο και τον Ντίνο Ηλιόπουλο. Η υπόθεση αφορά μία Ρωσίδα χορεύτρια που δουλεύει σε ελληνικό καμπαρέ και γίνεται μήλον της έριδος ανάμεσα στο αφεντικό της, έναν πληρωμένο δολοφόνο και έναν βιολιστή χαρτοπαίκτη. Η ταινία προβλήθηκε στο Πληροφοριακό Τμήμα του Φεστιβάλ Θεσσαλονίκης. Μερικούς μήνες αργότερα η ταινία βραβεύτηκε με το Βραβείο Πρωτοεμφανιζόμενου Σκηνοθέτη στα Κρατικά Βραβεία του ΥΠΠΟ. Το Ραδιο Μόσχα ταξίδεψε σε πολλά διεθνή κινηματογραφικά φεστιβάλ.
Το 1996 ο Νίκος Τριανταφυλλίδης γύρισε για λογαριασμό της ΕΤ2 την τηλεταινία Το Παλτό, μια ελεύθερη διασκευή του ομώνυμου διηγήματος του Νικολάι Γκόγκολ από τον ίδιο και την Ευγενία Λυρούδια, με τους Ντίνο Ηλιόπουλο και Βασίλη Διαμαντόπουλο στους ρόλους του πελάτη και του ράφτη αντίστοιχα. Δύο χρόνια αργότερα γυρίζει για λογαριασμό της ΕΤ2 το ντοκιμαντέρ-μαμούθ για το συγκρότημα Tuxedomoon με τον τίτλο No Tears. Τα γυρίσματα έγιναν με αφορμή την επετειακή συναυλία του συγκροτήματος για τα δεκάχρονά τους στο Θέατρο Λυκαβηττού.
Παράλληλα ο Νίκος Τριανταφυλλίδης συνεργάστηκε με τον συγγραφέα Χρήστο Χωμενίδη για το σενάριο της ταινίας Μαύρο Γάλα. Η ταινία ολοκληρώθηκε στα 1999. Πρωταγωνιστούν οι Μιχαήλ Μαρμαρινός, Ιεροκλής Μιχαηλίδης, Τάνια Νασιμπιάν, Μαρίσα Τριανταφυλλίδου, Ρένος Χαραλαμπίδης, Μυρτώ Αλικάκη, Θέμις Πάνου, Παναγιώτης Θανασούλης, Άννα Μάσχα, Blaine L. Reininger και ο Κώστας Γκουσγκούνης. Η ταινία πρωτοπροβλήθηκε στο 40ο Φεστιβάλ Θεσσαλονίκης και δεν απέσπασε καμία διάκριση.
Ακόμη, ο Νίκος Τριανταφυλλίδης εργάστηκε ως ελεύθερος σεναρίστας και παραγωγός του ραδιοφώνου (1988-1991) στον πρώτο ιδιωτικό ραδιοφωνικό σταθμό TOP FM και στο BBC World Service, όταν ζούσε στην Αγγλία. Αργότερα, επανήλθε στο ραδιόφωνο με την εκπομπή Αισθηματική Αγωγή μέσα από τη συχνότητα του 902 Αριστερά και στον ραδιοσταθμό «Στο Κόκκινο» 105,5 FM.
Ήταν επίσης μουσικός παραγωγός και ιδρυτής της οπτικοακουστικής εταιρίας «Astra Tv» (1995). Το 2002 εγκαινίασε τον συναυλιακό χώρο «Gagarin 205», στην οδό Λιοσίων. . Τον Σεπτέμβριο του 2009 ο Νίκος Τριανταφυλλίδης παραχώρησε την διαχείριση και το management του συναυλιακού χώρου Gagarin 205 στον κινηματογραφικό παραγωγό και επιχειρηματία Λάμπρο Τριφύλλη. Ο ίδιος παρέμεινε στο σχήμα με την ιδιότητα του καλλιτεχνικού διευθυντή.
Τηλέγονος
Στην ελληνική μυθολογία με το όνομα Τηλέγονος (που σημαίνει «αυτός που γεννήθηκε μακριά», (τηλε+γόνος) είναι γνωστά τα παρακάτω διαφορετικά πρόσωπα:
Τηλέγονος, γιος του Οδυσσέα
Γιος του Οδυσσέα και της Κίρκης (ή της θεάς Αφροδίτης). Αυτός ο Τηλέγονος αναφέρεται ότι ίδρυσε την πόλη Πραίνεστο (τη σημερινή Παλεστρίνα). Ο Τηλέγονος δεν αναφέρεται από τον Όμηρο, αλλά από τον Ησίοδο.
Μόλις ο Τηλέγονος ενηλικιώθηκε, η Κίρκη τον έστειλε να βρει τον πατέρα του Οδυσσέα, που είχε επιστρέψει πια στην Ιθάκη. Εκείνη την εποχή ο Τειρεσίας είχε βγάλει χρησμό στον Οδυσσέα ότι θα πεθάνει «εξ αλός» (που εξηγείται με δύο τρόπους: είτε «θα πεθάνει έξω από τη θάλασσα» είτε «από τη θάλασσα»). Εντωμεταξύ, αν και ο Τηλέγονος έφθασε στην Ιθάκη, άρχισε να λεηλατεί το νησί για να ταΐσει το πλήρωμά του, νομίζοντας ότι ήταν η Κέρκυρα. Ο Οδυσσέας και ο γιος του Τηλέμαχος έσπευσαν να υπερασπιστούν την πόλη τους, οπότε ο Τηλέγονος σκότωσε άθελά του τον ίδιο του τον πατέρα, του οποίου το πρόσωπο δεν είχε αντικρύσει ποτέ στη ζωή του. Επιβεβαιώνοντας τον χρησμό, ο Τηλέγονος είχε σκοτώσει τον Οδυσσέα με δόρυ που η αιχμή του ήταν το δηλητηριώδες κεντρί («άκανθα») της ουράς ενός σαλαχιού.
Όλα αυτά αναφέρονται στην «Τηλεγονία», ένα πανάρχαιο έπος –συνέχεια της Οδύσσειας– το οποίο σώζεται μόνο σε περίληψη και αποδίδεται στον Ευγάμμονα (και από άλλους, λανθασμένα, στον Ευοδιανό). Παραλλαγές απαντώνται σε μεταγενέστερους ποιητές όπως, για παράδειγμα, σε μια χαμένη τραγωδία του Σοφοκλέους (Οδυσσεύς ακανθόπληξ): Σε αυτήν, ο Οδυσσέας κατά τη διάρκεια της επίσκεψής του στο μαντείο της Δωδώνης, ενημερώνεται από χρησμό ότι είναι καταδικασμένος να σκοτωθεί από τον γιο του. Υποθέτει ότι ο χρησμός εννοεί τον Τηλέμαχο, τον οποίο και εξορίζει σε γειτονικό νησί. Ο Τηλέγονος, φθάνοντας στην Ιθάκη, πλησιάζει τη βασιλική κατοικία του Οδυσσέα αλλά οι φρουροί, που δεν τον γνωρίζουν, δεν του επιτρέπουν να δει τον πατέρα του. Ο Οδυσσέας ενημερώνεται και νομίζοντας ότι επέστρεψε ο Τηλέμαχος βγαίνει να συγκρουστεί. Εκεί συνεπλέκεται με τον Τηλέγονο όπου ο τελευταίος, χωρίς να τον γνωρίζει, τον σκοτώνει με δόρυ που η αιχμή του ήταν από «άκανθα» (γι' αυτό και ο προσδιορισμός «ακανθόπληξ»). Ο Οδυσσέας, μην γνωρίζοντας ποιος είναι ο Τηλέγονος πεθαίνει καταγγέλοντας την ψεύτικη προφητεία.
Στην ιταλική και ρωμαϊκή μυθολογία ο Τηλέγονος (Telegonus) μνημονεύεται ως ιδρυτής της πόλεως Τούσκουλο, στα νοτιοανατολικά της Ρώμης διαφορετική από την Παλεστρίνα, που επίσης βρίσκεται στην ίδια περιοχή. Οι λατίνοι ποιητές χρησιμοποιούσαν συχνά φράσεις όπως «τείχη του Τηλεγόνου» (π.χ. Προπέρτιος, 2.32) ή «Κίρκεια τείχη» για την πόλη αυτή.
Η «Τηλεγόνεια» αποτελεί κύκλο επιστημονικών διαλέξεων (που ξεκίνησαν το 2010), στα πλαίσια της δέσμευσης του Ανοικτού Πανεπιστημίου Κύπρου για την προώθηση της διά βίου μάθησης, αλλά και του Ελληνικού Πολιτισμού. Στην «Τηλεγόνεια» συμμετέχουν κορυφαία ονόματα του χώρου των Ελληνικών Γραμμάτων τόσο από την Κύπρο, όσο και από την Ελλάδα και το εξωτερικό.
Πηγές
Κατηγορία:Μυθικοί βασιλείς της Αιγύπτου Κατηγορία:Ιταλική μυθολογία
Τιθηνίδια
Τα Τιθηνίδια ήταν αρχαία ελληνική εορτή, που γινόταν στη Σπάρτη για να τιμηθούν οι τροφοί (δηλαδή οι νταντάδες, οι παραμάνες). Κατά τη διάρκεια των Τιθηνιδίων οι τροφοί έφερναν τα αρσενικά παιδιά στο ιερό της Κορυθαλίας Αρτέμιδος, το οποίο βρισκόταν στα νότια της Σπάρτης. Εκεί γίνονταν διάφορες τελετές, όπως τα Υακίνθια.
Η εορτή είχε τον χαρακτήρα της γονιμότητας, την οποία η θεά παρείχε στα μικρά παιδιά μαζί με την ευλογία της.
Πηγή
Κατηγορία:Αρχαίες σπαρτιατικές εορτές
Περιφερειακή Ενότητα Νοτίου Τομέα Αθηνών
Η Περιφερειακή Ενότητα Νοτίου Τομέα Αθηνών είναι μία από τις οκτώ Περιφερειακές Ενότητες στις οποίες διαιρείται η Περιφέρεια Αττικής. Περιλαμβάνει το νοτιότερο τμήμα του Λεκανοπεδίου Αττικής.
Ο μόνιμος πληθυσμός της Περιφερειακής Ενότητας Νοτίου Τομέα ανέρχεται σε 529.455 κατοίκους, σύμφωνα με την απογραφή του 2021 από την ΕΛ.ΣΤΑΤ.. Η πυκνότητα πληθυσμού της είναι 7.692,46 κάτοικοι ανά τ.χλμ.. Η έκτασή της είναι 70 τ.χλμ..
Αντιπεριφερειάρχης της Περιφερειακής Ενότητας Νοτίου Τομέα Αθηνών από τον Σεπτέμβριο του 2014 έως το 2019 ήταν ο Χρήστος Καπάταης. Το 2019 ανέλαβε η Δήμητρα Νάνου στο αξίωμα.
Διοικητική διαίρεση
Η Περιφερειακή Ενότητα Νότιου Τομέα περιλαμβάνει τους εξής δήμους:
Παραπομπές
Νοτιος Τομεας Αθηνων
Λεύκιος Αυρήλιος Πυλάδης
Ο Λεύκιος Αυρήλιος Πυλάδης ήταν ηθοποιός της παντομίμας.
Ήταν μαθητής του Πυλάδη, απελεύθερου του αυτοκράτορα Αδριανού. Ο ίδιος ήταν απελεύθερος του αυτοκράτορα Μάρκου Αυρηλίου. Το αρχικό του όνομα ήταν Θεόκριτος. Ήταν καλύτερος στην τέχνη του από τον δάσκαλό του και έχαιρε μεγάλης εκτίμησης μεταξύ των γυναικών.
Πηγές
Κατηγορία:Ηθοποιοί
Ανάπτυξη οδηγούμενη από τον έλεγχο (TDD)
Εξωτερικοί σύνδεσμοι
Κατηγορία:Μεθοδολογία ανάπτυξης λογισμικού
Έρευνα και Ανάπτυξη
Έρευνα και Ανάπτυξη (συντμ. R&D, από το Research & Development) είναι ο όρος για την Έρευνα και την Ανάπτυξη στις επιχειρήσεις ως αυτόνομο τμήμα διαχείρισης της εταιρικής έρευνας.
Το τμήμα αυτό έχει την αρμοδιότητα για την επιστημονική οργάνωση και εφαρμογή ερευνών και πειραμάτων, με σκοπό την ανάπτυξη καινοτόμων προϊόντων και τη βελτίωση όλων των φάσεων λειτουργίας της βιομηχανίας. Τα πορίσματα των ερευνών χρησιμοποιούνται από τους υπεύθυνους των διαφόρων τμημάτων, για την εξασφάλιση καλύτερου ποιοτικού και οικονομικού αποτελέσματος. Είναι προφανές ότι τμήματα ερευνών και ανάπτυξης υπάρχουν σε μεγάλες επιχειρήσεις και η λειτουργία τους κοστίζει σημαντικά.
Αυτό σημαίνει ότι το κόστος λειτουργίας τους επιβαρύνει την τιμή πώλησης του παραγομένου προϊόντος. Συνεπώς αν το τμήμα ερευνών δεν αποδίδει θετικά αποτελέσματα ώστε να αντισταθμίσει το κόστος λειτουργίας του από τις οικονομίες που δημιουργούν οι καινοτομίες του, είναι ασύμφορη η λειτουργία του. Πολλές επιχειρήσεις διατηρούν τμήματα ερευνών και ανάπτυξης, για επινόηση νέων προϊόντων και υπηρεσιών και συνεπώς για να εξασφαλίζουν τη συνεχή παρουσία τους στην αγορά.
Λειτουργία
Ειδικότερα ο υπεύθυνος του τμήματος:
Προσόντα
Τα προσόντα που απαιτούνται για αυτή τη θέση είναι υψηλά. Απαιτείται τουλάχιστον πανεπιστημιακό πτυχίο με δέκα τουλάχιστον χρόνια επαγγελματικής εμπειρίας και μεγάλος βαθμός δημιουργικότητας και εφευρετικότητας. Επίσης ο υποψήφιος για την θέση θα πρέπει να είναι εξοικειωμένος με ποικίλες ιδέες, αντιλήψεις, πρακτικές και διαδικασίες που επικρατούν και εφαρμόζονται στον χώρο των εταιριών. Τέλος η θέση απαιτεί εκτεταμένη εμπειρία και αποφασιστικότητα ώστε να προγραμματίζεις και να επιτυγχάνεις στόχους.
Γεωργουλά Σερρών
Γεωργουλά ονομάζεται ένας εγκαταλελειμμένος οικισμός που βρίσκεται στον σημερινό Δήμο Βισαλτίας του Νομού Σερρών.
Ιστορία
Σύμφωνα με το έργο "Εθνογραφία των Βιλαετιών της Αδριανούπολης, του Μοναστηρίου και της Θεσσαλονίκης" το 1873 του Γεωργουλά διέθετε 27 νοικοκυριά με 80 Έλληνες και 6 μουσουλμάνους κατοίκους.
Παραπομπές
Κατηγορία:Εγκαταλελειμμένα χωριά του Νομού Σερρών Κατηγορία:Δήμος Βισαλτίας
Θερινή Ώρα Δυτικής Ευρώπης
Η Θερινή Ώρα Δυτικής Ευρώπης (WEST) είναι ένα καλοκαιρινή ζώνη θερινής ώρας, 1 ώρα μπροστά από τηΣυντονισμένη Παγκόσμια Ώρα. Χρησιμοποιείται στις παρακάτω περιοχές:
Η Θερινή Ώρα Δυτικής Ευρώπης είναι γνωστό στις ενδιαφερόμενες χώρες, όπως:
Η ζώνη ώρας ισχύει από την τελευταία Κυριακή του Μαρτίου μέχρι την τελευταία Κυριακή του Οκτωβρίου κάθε έτους. Τόσο στην αρχή και όσο και στο τέλος της χρήσης της ζώνης ώρας, οι αλλαγές ώρας λαμβάνουν χώρα στις 01:00 UTC. Κατά τη διάρκεια του χειμώνα, χρησιμοποιείται η Ώρα Δυτικής Ευρώπης (WET, UTC+0).
Οι ημερομηνίες έναρξης και λήξης της ζώνης είναι ασύμμετρες από την άποψη των ωρών της ημέρας: η εαρινή εποχή του χρόνου με παρόμοια ποσότητα φωτός το μεσημέρι όπως στα τέλη Οκτωβρίου είναι τα μέσα Φεβρουαρίου, αρκετά πριν από την έναρξη της θερινής ώρας. Η ασυμμετρία αντανακλά θερμοκρασία περισσότερο από τη διάρκεια της ημέρας.
Η Ιρλανδία χρησιμοποιεί την Χειμερινή Ώρα κατά τους καλοκαιρινούς μήνες και αλλάζει στην ζώνη ώρας UTC+0 το χειμώνα. Η χειμερινή περίοδος της Ιρλανδίας αρχίζει την τελευταία Κυριακή του Οκτωβρίου και τελειώνει την τελευταία Κυριακή του Μαρτίου, και το αποτέλεσμα είναι το ίδιο εάν χρησιμοποιούσε την θερινή ώρα το καλοκαίρι.
Ιρλανδία
Στην Ιρλανδία, από το Νόμο (τροποποίησης) Χειμερινής Ώρας του 1971, η Ιρλανδία χρησιμοποιεί την UTC+1 το καλοκαίρι (επίσημα "χειμερινή ώρα", ιρλανδικά: am caighdeánach, αν και συνήθως ονομάζεται "θερινή ώρα") και την ζώνη ώρας UTC+0 το χειμώνα (επίσημα "χειμερινή ώρα").
Πορτογαλία
Η Πορτογαλία άλλαξε ζώνη ώρας στην Κεντρική Ευρωπαϊκή Ώρα και τη Θερινή Ώρα Κεντρικής Ευρώπης το 1992, αλλά επανήλθε στην Ώρα Δυτικής Ευρώπης το 1996, μετά το συμπέρασμα ότι η εξοικονόμηση ενέργειας ήταν μικρή, ότι είχε μια ανησυχητική επίδραση στις συνήθειες ύπνου των παιδιών, καθώς ο ήλιος δεν είχε δύσει μέχρι τις 22:00 ή τις 22:30 τα βράδια των καλοκαιριών, κατά τη διάρκεια του χειμώνα τα πρωινά ο ήλιος εξακολουθούσε να ανατέλλει στις 9:00, με επιπτώσεις στα πρότυπα της μάθησης και της απόδοσης στο σχολείο, και επίσης οι ασφαλιστικές εταιρείες ανέφεραν αύξηση του αριθμού των ατυχημάτων.
Ηνωμένο Βασίλειο
Ξεκινώντας το 1916, οι ημερομηνίες για την αρχή και το τέλος της BST κάθε έτος βασίζονταν σε εντολή από το Κοινοβούλιο του Ηνωμένου Βασιλείου. Το Φεβρουάριο του 2002, η Διάταξη Θερινής Ώρας 2002 άλλαξε τις ημερομηνίες και ώρες για να ταιριάζει με τους Ευρωπαϊκούς κανόνες για τη μετακίνηση προς και από τη θερινή ώρα.
Εξωτερικοί σύνδεσμοι
Ευρωπη
Τισιφόνη
Στην ελληνική μυθολογία με το όνομα Τισιφόνη είναι γνωστά τα παρακάτω δύο διαφορετικά πρόσωπα:
Πηγές
Τισιφονη Κατηγορία:Θεότητες της εκδίκησης
Αποσυμπίεση καμπίνας
Η αποσυμπίεση καμπίνας ή ανεξέλεγκτη αποσυμπίεση είναι μια ανεπιθύμητη πτώση της πίεσης σε ένα σφραγισμένο σύστημα, όπως η καμπίνα αεροσκάφους, οδηγώντας σε ανισορροπία με την εξωτερική πίεση. Κατά την αποσυμπίεση, ο ρυθμός με τον οποίο εξέρχεται ο αέρας από την καμπίνα είναι μεγαλύτερος από το ρυθμό με τον οποίο εισέρχεται και επομένως η πίεση στο εσωτερικό του μειώνεται.
Αίτια
Η αποσυμπίεση καμπίνας μπορεί να προκληθεί από ρήγμα στην άτρακτο του αεροπλάνου, από μηχανική βλάβη, από ανθρώπινο σφάλμα, από πρόβλημα στο σύστημα διατήρησης της εσωτερικής πίεσης κ.α.
Συνέπειες
Μια τέτοια, ξαφνική αποσυμπίεση μπορεί να αποτελέσει μία ιδιαίτερα κρίσιμη κατάσταση, η οποία συνήθως αντιμετωπίζεται αποτελεσματικά από τους πιλότους του αεροσκάφους. Είναι σημαντικό οι επιβάτες να διατηρήσουν την ψυχραιμία τους σε τέτοια περίπτωση, καθώς και να φορέσουν άμεσα τη μάσκα οξυγόνου τους για να μην πάθουν υποξία.
Παραπομπές
Κατηγορία:Αεροσκάφη
Κολπίτιδα
Από τις πιο ευαίσθητες περιοχές του γυναικείου σώματος, η περιοχή των γεννητικών οργάνων, δέχεται καθημερινά την επίδραση διάφορων παραγόντων, που μπορούν να προκαλέσουν από απλούς ερεθισμούς έως σοβαρές μολύνσεις. Διάφοροι μικροοργανισμοί άλλοι από τους οποίους είναι σύμμαχοι του οργανισμού και άλλοι εχθροί, βρίσκονται σε μια ευαίσθητη ισορροπία που μπορεί πολύ εύκολα να διαταραχτεί. Μειωμένη άμυνα του οργανισμού, καθημερινές συνήθειες, ορισμένα φάρμακα αλλά ακόμα και έντονες συναισθηματικές εξάρσεις είναι μερικές μόνο από τις καταστάσεις που ευνοούν την επικράτηση των εχθρικών μικροβίων. Οι κολπίτιδες σήμερα αποτελούν το συχνότερο πρόβλημα υγείας που αντιμετωπίζουν οι γυναίκες και τη συνηθέστερη αιτία που μια γυναίκα επισκέπτεται το γυναικολόγο της. Ένας από τους κυριότερους λόγους που οι γυναίκες είναι τόσο ευαίσθητες στις διάφορες μολύνσεις είναι η ανατομική κατασκευή του γυναικείου γεννητικού συστήματος. Από τα γεννητικά όργανα της γυναίκας, εξωτερικά βρίσκεται μόνο το αιδοίο. Όλα τα υπόλοιπα όργανα, δηλαδή ο κόλπος, η μήτρα, οι σάλπιγγες και οι ωοθήκες βρίσκονται εσωτερικά στο σώμα της γυναίκας. Η περιοχή που συμβαίνουν οι περισσότερες μολύνσεις είναι ο κόλπος, από όπου υπάρχει κίνδυνος να προχωρήσουν βαθύτερα προς τα υπόλοιπα γεννητικά όργανα και να προκαλέσουν σοβαρές επιπλοκές.
Ο κόλπος
Ο κόλπος είναι ένας ινομυώδης και ελαστικός σωλήνας, που χρησιμεύει στην υποδοχή του πέους, κατά τη διάρκεια της σεξουαλικής επαφής. Με το ένα άκρο του επικοινωνεί με τον τράχηλο της μήτρας, ενώ με το άλλο, το οποίο φράσσεται μερικώς από τον παρθενικό υμένα, εκβάλει στο αιδοίο. Το μήκος του είναι 8-9 εκατοστά. Δεξιά και αριστερά από την είσοδο του κόλπου βρίσκονται δύο μικροί αδένες, οι βαρθολίνειοι αδένες, που το έκκριμα τους υγραίνει τον κόλπο κατά τη συνουσία, διευκολύνοντας έτσι την είσοδο του πέους στον κόλπο. Στην άτοκη ενήλικη γυναίκα ο κόλπος σε διατομή έχει σχήμα “Η” και χαρακτηρίζεται από επιμήκεις αυλακώσεις - οι στήλες του κόλπου - και πολλές εγκάρσιες πτυχές. Αυτή η διαμόρφωση του κόλπου επιτρέπει μεγάλη διάταση κατά τον τοκετό.
Είδη κολπίτιδας
Η κολπίτιδα είναι μικροβιακή λοίμωξη ή φλεγμονή που έχει ως αποτέλεσμα να διαταράσσεται η σύσταση των φυσιολογικών κολπικών εκκρίσεων. Συνήθως η κολπίτιδα είναι αποτέλεσμα μόλυνσης με παθογόνους μικροοργανισμούς όπως είναι τα βακτήρια και οι μύκητες, που είτε προέρχονται από το παχύ έντερο και μεταναστεύουν στον κόλπο διαμέσου του περινέου είτε βρίσκουν την ευκαιρία να αναπτυχθούν εξαιτίας κάποιων διαταραχών. Ανάλογα με τον υπεύθυνο οργανισμό, μπορούμε να διακρίνουμε τις εξής κατηγορίες κολπίτιδας:
Τριχομοναδική κολπίτιδα
Είναι συνήθης στην αναπαραγωγική ηλικία. Οφείλεται στην τριχομονάδα, ένα αναερόβιο πρωτόζωο, μια μορφή μικροοργανισμού. Ο παρασιτικός αυτός μικροοργανισμός είναι η αιτία πρόκλησης της τριχομονάδωσης, όπου είναι η πιο κοινή παθογόνος λοίμωξη από πρωτόζωα σε ανθρώπους στις βιομηχανικές χώρες [13]. Η τριχομονάδα ευρίσκεται στο 20% περίπου των γυναικών, χωρίς να δίνει συμπτώματα κολπίτιδας. Όταν εμφανιστεί τριχομοναδική κολπίτιδα, παρατηρείται λεπτόρρευστη δύσοσμη έκκριση, κιτρινοπράσινου χρώματος, συχνά αφρώδης που συνοδεύεται από ερυθρότητα [5]. Τα μικρά χείλη και ο πρόδρομος του κόλπου είναι εξέρυθρα ενώ ο βλεννογόνος του κόλπου έχει σκοτεινέρυθρη χροιά και είναι γεμάτος από αιμορραγικές κηλίδες. Συνυπάρχει κνησμός και παρατηρούνται διαβρώσεις ή και λειχηνοποίηση των μικρών και των μεγάλων χειλέων του αιδοίου ή και της γύρω περιοχής.
Μυκητιασική κολπίτιδα
Συνήθως είναι υπεύθυνη η Candida albicans. Πρόκειται για ένα μύκητα ο οποίος προκαλεί ευκαιριακές λοιμώξεις σε ανθρώπους αλλά και συστηματικές λοιμώξεις σε ανοσοκατασταλμένους ασθενείς (π.χ. σε ασθενείς με AIDS, ασθενείς που λαμβάνουν χημειοθεραπεία, μεταμόσχευση). Η Candida albicans είναι ένας από τους μύκητες που αποτελούν τη φυσιολογική εντερική χλωρίδα. Υπό φυσιολογικές συνθήκες ανιχνεύεται στο 80% των ανθρώπων, χωρίς όμως να προκαλεί συμπτώματα. Η υπεραύξηση της όμως οδηγεί στην καντιντίαση. Φυσιολογικά η ποσότητα είναι μικρή καθώς ελέγχεται από το ανοσοποιητικό σύστημα και από τη μικροχλωρίδα που υπάρχει στο πεπτικό σωλήνα, δηλαδή από τους υπόλοιπους μικροοργανισμούς του εντέρου [11]. Πολλές φορές οι μύκητες μεταναστεύουν από το παχύ έντερο στον κόλπο προκαλώντας κολπίτιδες.
Το κύριο σύμπτωμα της μυκητιασικής κολπίτιδας είναι ο κνησμός. Το έκκριμα είναι λευκού χρώματος και θυμίζει το τυρί τύπου cottage. Οι μυκητιασικές κολπίτιδες είναι συχνές σε γυναίκες που πάσχουν από διαβήτη, σε εγκυμονούσες, σε γυναίκες που λαμβάνουν αντιβιοτικά ευρέος φάσματος ή κορτιζόνη, σε πάσχουσες από σιδηροπενική αναιμία [4] και σε γυναίκες που λαμβάνουν αντισυλληπτικά και ανοσοκατασταλτικά [1]. Η νόσος μεταδίδεται και με τη σεξουαλική οδό, ενώ δεν είναι σπάνια και η λοίιμωξη με γοννόκοκο ή τριχομονάδα. Η κλινική εικόνα μοιάζει με την τριχομοναδική κολπίτιδα αλλά το μεν υγρό είναι κρεμώδες, η δε ερυθρότητα δύναται να επεκτείνεται και στις μηρογγενητικές πτυχές.
Κολπίτιδα από χλαμύδια
Πρόκειται για μία σεξουαλικώς μεταδιδόμενη μορφή κολπίτιδας. Τα χλαμύδια είναι μια ομάδα βακτηρίων και ονομάζονται Chlamydia Τrachomatis. Οι περισσότερες γυναίκες δεν εμφανίζουν συμπτώματα, γεγονός που δυσχεραίνει πολύ τη διάγνωση. Συνήθως παρουσιάζουν ελαφριά ροή αίματος, ειδικά μετά τη σεξουαλική πράξη και μπορεί να έχουν πόνο χαμηλά στην κοιλιά ή στη μέση. Στις γυναίκες προσβάλει τον τράχηλο της μήτρας, τις σάλπιγγες και το ουροποιητικό σύστημα. Ακόμη μπορούν να προσβληθούν τα μάτια, ο φάρυγγας (από στοματική σεξουαλική επαφή) και ο πρωκτός (από πρωκτική επαφή), σε προχωρημένη νόσο που μένει αθεράπευτη μπορούν να προσβληθούν και οι αρθρώσεις. Τα χλαμύδια αποτελούν ένα σύνηθες φαινόμενο σε νέες γυναίκες (18-35 ετών) που εναλλάσσουν ερωτικούς συντρόφους. Εάν η μόλυνση δεν αντιμετωπιστεί θεραπευτικά, ενδέχεται να προκαλέσει προβλήματα στα αναπαραγωγικά όργανα της γυναίκας, μειώνοντας τις πιθανότητες της να μείνει έγκυος στο μέλλον.
Η διάγνωση της κολπίτιδας
Η διάγνωση γίνεται έπειτα από γυναικολογική εξέταση. Ο ιατρός εισάγει έναν διαστολέα στον κόλπο για να τον διατηρεί ανοικτό και λαμβάνει με ειδικό στειλεό δείγμα από το κολπικό έκκριμα. Η διαδικασία δεν πονάει αλλά μπορεί να είναι κάπως ενοχλητική. Στη συνέχεια το δείγμα στέλνεται στο εργαστήριο για μικροσκοπική εξέταση και καλλιέργεια. Η βακτηριακή κολπίτιδα χαρακτηρίζεται από τέσσερα κλινικά σημεία (κριτήρια του Amsel). Αυτά είναι οι λεπτόρρευστες κολπικές εκκρίσεις προσκολλημένες στα τοιχώματα, οι δύσοσμες κολπικές εκκρίσεις, η πτώση του pH των κολπικών εκκρίσεων κάτω από 4,5 και παρουσία κυττάρων που περιβάλλονται από βακτήρια. Η διάγνωση της μυκητιασικής κολπίτιδας τίθεται με τη διαπίστωση της πτώσης του κολπικού pH κάτω από το 4,5 και την ανεύρεση πολλαπλών μυκήτων στο κολπικό επίχρισμα ή στην καλλιέργεια. Στην τριχομονάδα η διάγνωση γίνεται με τη μικροσκοπική εξέταση του κολπικού επιχρίσματος όπου διαπιστώνεται η παρουσία του παρασίτου.
Φαρμακευτική αγωγή κατά της κολπίτιδας
Η τριχομοναδική κολπίτιδα θεραπεύεται με φάρμακα δραστικά έναντι των τριχομονάδων και κυρίως με το Flagyl. Η θεραπεία απευθύνεται συνήθως και στους δύο σεξουαλικούς συντρόφους, εφόσον αυτό βεβαίως είναι εφικτό. Οι μυκητιασικές κολπίτιδες θεραπεύονται με φάρμακα χορηγούμενα τοπικά (κολπικές κρέμες, κολπικά υπόθετα), όπως Canesten, Dactarin, Travogen και άλλα ή από το στόμα όπως το Sporanox ή το Fungustatin. Η από του στόματος θεραπεία θεωρείται γενικά προτμότερη καθώς το φάρμακο φτάνει μέσω της κυκλοφορίας του αίματος σε ιστούς που δεν φτάνουν τα τοπικώς χορηγούμενα. Για την βακτηριδιακή κολπίτιδα υπάρχει επίσης τοπική θεραπεία (π.χ. Sultriul) αλλά συνήθως χρησιμοποιούνται από του στόματος αντιβιοτικά και άλλα φάρμακα όπως το Flagyl.
Η κολπίτιδα κατά την εγκυμοσύνη
Οι κολπίτιδες είναι πιο συχνές στην εγκυμοσύνη. Αυτό οφείλεται στο γεγονός ότι αυξημένες ορμόνες που κυκλοφορούν στο σώμα της γυναίκας αλλάζουν τις συνθήκες του κόλπου π.χ. την οξύτητα με αποτέλεσμα να ευνοείται η ανάπτυξη κάποιων μικροβίων. Οι μυκητιάσεις είναι ο πιο συχνός λόγος που μία έγκυος παραπονείται για συμπτώματα τύπου κολπίτιδας. Η μυκητίαση δεν ενέχει κανένα κίνδυνο για την εγκυμοσύνη. Η τριχομονάδα, αν και δεν υπάρχει συμφωνία μεταξύ των γιατρών, κατά πόσο μπορεί να προκαλέσει προβλήματα στην εγκυμοσύνη, γενικά καλό είναι να θεραπεύεται και στους δύο συντρόφους. Η βακτηριακή κολπίτιδα τέλος, έχει ενοχοποιηθεί για προβλήματα στην εγκυμοσύνη όπως πρόωρο τοκετό ή πρόωρη ρήξη του θυλακίου και πρέπει να θεραπεύεται.
Η επίδραση της διατροφής στην κολπίτιδα
Η κατανάλωση γιαουρτιού ευνοεί τη φυσιολογική χλωρίδα του κόλπου, τα λαχανικά και γενικά οι τροφές που είναι πλούσιες σε βιταμίνες ενισχύουν την άμυνα του οργανισμού στην περιοχή.
Πηγές – βιβλιογραφία
Κατηγορία:Λοιμώδεις ασθένειες
Σκούταρι (Βουλγαρία)
Το Σκούταρι (βουλγαρικά: Щит, Στιτ, σημ.: ασπίδα) είναι χωριό στον δήμο Σβίλενγκραντ στην επαρχία Χάσκοβο της νότιας Βουλγαρίας. Βρίσκεται στα σύνορα με την Τουρκία, σε απόσταση μόλις 14 χλμ από τα ελληνοβουλγαρικά σύνορα. Το σημερινό του όνομα, Στιτ, χρονολογείται από το 1934· πριν από αυτό ονομαζόταν Σκουτάριον, ονομασία που οφείλει στο ομώνυμο βυζαντινό κάστρο.
Παραπομπές
Κατηγορία:Χωριά της Βουλγαρίας Κατηγορία:Βόρεια Θράκη
Άλογο Μετζιμούργιε
Το Άλογο Μετζιμούργιε (στα κροατικά: Međimurski konj, στα ουγγρικά: Muraközi) είναι είδος αλόγου που ζει στην Επαρχία Μετζιμούργιε, στη βόρεια Κροατία, και στη νοτιοδυτική Ουγγαρία και την Ανατολική Σλοβενία.
Πρόκειται για αυτόχθονη φυλή αλόγου, που προέκυψε από διασταύρωση άλλων αυτοχθόνων φυλών, στη βόρεια Κροατία, με εισαγόμενες φυλές, όπως οι Noriker, Ardennes, Percheron και Brabant, στα τέλη του 18ου αιώνα και στις αρχές του 19ου αιώνα. Στη διεθνή βιβλιογραφία αναφέρεται συχνά ότι προέρχεται από την Ουγγαρία επειδή η επαρχία Μετζιμούργιε, το 19ο αιώνα (εκτός από το διάστημα 1848 -1861) ανήκε στην ουγγρική επαρχία Ζάλα.
Τα άλογα Μερτζιμούργιε είναι μεσαίου μεγέθους, το ύψος του κυμαίνεται από 1,55 μ. μέχρι 1,65 μ. και το βάρος τους ξεπερνά τα 900 κ. Σε σύγκριση με τη φυλή Ποσαβάτς (Posavac) είναι ψηλότερα και βαρύτερα ενώ μοιάζουν στο μέγεθος με το Κροατικό ψυχρόαιμο άλογο. Έχει σχετικά μικρό κεφάλι και μικρά αυτιά, κοντό και δυνατό λαιμό, δυνατούς και τονισμένους ώμους, καλοσχηματισμένο στήθος και ανθεκτικά πόδια. Συνήθως έχουν ανοιχτό ή σκούρο καφέ χρώμα, αν και υπάρχουν και μαύρα ενώ άλλα χρώματα συναντώνται πολύ σπάνια σε αυτό το είδος. Πρόκειται για ήρεμο και πρόθυμο άλογο που δείχνει αφοσίωση και πειθαρχία και χρησιμοποιούνταν συνήθως σε εργασίες στα χωράφια ή για να τραβάει κάρα. Με την εκβιομηχάνιση της γεωργίας δε χρησιμοποιείται πλέον σε αγροτικές εργασίες  και εκτρέφεται για το κρέας του.
Σήμερα στη βόρεια Κροατία υπάρχει ένας πολύ μικρός πληθυσμός αλόγων Μετζιμούργιε (40 άλογα) ενώ υπάρχουν περισσότερα στη νοτιοδυτική Ουγγαρία και στην Ανατολική Σλοβενία.
Εξωτερικοί σύνδεσμοι
Κατηγορία:Φυλές αλόγων Κατηγορία:Κροατία